google/wiki40b huggingface dataset:
Trnava

Istorija

Pirmą kartą Trnava kaip maža gyvenvietė paminėta 1211 metais Estergomo arkivyskupo laiške. Trnava pirmoji iš Slovakijos miestų gavo miesto teises. Jas 1238 metais suteikė Vengrijos karalius Bela IV. XIII amžiuje mieste buvo pastatyta tuomet moderni tvirtovė. Šio miesto svarbą tuomet grindė faktas, jog čia Vengrijos karalius susitikdavo su kitų šalių karaliais. Miesto svarba dar labiau išaugo XVI amžiuje, kai nuo turkų bėganti Estergomo vyskupija persikėlė į Trnavą. Tuomet Bratislava tapo šalies sostine, o Trnava – religiniu centru. 1635 metais kardinolas Peteris Pazmanis įkūrė Trnavos universitetą (pirmąjį Vengrijoje), tačiau 1777 metais jis buvo perkeltas į Budapeštą.
Po Čekoslovakijos sūsikūrimo, Trnava tapo vienu iš pramonės centrų Slovakijoje.

Automobilių gamyba

2006 metais PSA Trnavoje atidarė automobilių fabriką.
Romas Kalvaitis

Biografija

1973 m. baigė Babtų vidurinę mokyklą. 1973–1978 m. studijavo Kauno politechnikos institute, inžinierius mechanikas. 1978–1980 m. Radviliškio žemės ūkio mašinų gamyklos inžinierius technologas. 1980–1982 m. LLKJS Radviliškio rajono komiteto II-asis sekretorius. 1982–1984 m. tarnavo sovietinėje armijoje (Kovrove). Nuo 1984 m. dirbo Radviliškio melioracinės statybos montavimo valdybos partinėje organizacijoje. KGB rezerve turėjo vyr. leitenanto laipsnį.  Nuo 1996 m. UAB „Kalvaina“ komercijos direktorius. Nuo 2002 m. Radviliškio rajono savivaldybės Baisogalos seniūnas, Lietuvos savivaldybių seniūnų asociacijos narys.
Nuo 1999 m. Lietuvos socialdemokratų partijos Radviliškio rajono skyriaus narys, 2005 m. skyriaus pirmininko pavaduotojas. 2006–2012 m. Tėvynės sąjungos narys. 
1992–1995 m. Radviliškio rajono tarybos deputatas, 2003 m., 2007 m. ir 2011 m. (mandato atsisakė) Radviliškio rajono savivaldybės tarybos narys. 
Lietuvos šaulių sąjungos narys. Žmona Elena, duktė Neringa.
Rešliaus apskritis

Geografija

Rešliaus apskritis apėmė centrinę Rytų Prūsijos provincijos dalį vakarinėje Bartoje, ribojosi su Heilsbergo, Bartuvos (Frydlando), Rastenburgo, Zensburgo, Ortelsburgo ir Alnaštyno apskritimis.
Liubeko lietuvių gimnazija

Liubeko lietuvių gimnazija − pokario lietuvių (karo pabėgėlių, vad. DP) gimnazija, veikusi Liubeke, Šlėzvigo-Holšteino žemėje (Vakarų Vokietija). Mokėsi karo pabėgėlių stovyklose gyvenę lietuviai. Gimnazijoje veikė moksleivių literatūros mėgėjų būrelis, spausdinti įvairūs eilėraščiai ir literatūriniai straipsniai.
Grindcore

Istorija

Vienais iš stiliaus pradininkų laikomi Napalm Death, kurie pirmieji sujungė itin greitą grojimą mūšamaisiais, besiardantį balsą, greitai grojamas ritmines figūras su punk rock ir death metal idėjomis.
Šiam stiliui populiarėjant ir siekiant didesnio sunkumo muzikoje, jį įmaišydavo į įvairius kitus stilius. Įvairios grupės grindcore sujungė su death metal (vadinamas deathgrind), black metal ir kitais metaliniais skambesiais, anarcho-punk, ar net elektronine muzika (cybergrind).

Tematika

Labai dažnos būna mirties, skrodimų, teroro, pornografinės temos. Pastaroji (ir kai kurios kitos), siekiant išskirti dainų tematikos kryptį, dažnai jungiamos į subžanrus, pvz.: pornogrind, murdergrind.
Rukšiai (Rokiškis)

Žymūs žmonės

1898 m. vasario 13 d. Rukšių dvare gimė ir iki 1911 m. gyveno Romualdas Vaitkevičius, Lietuvos kariuomenės leitenantas, Vyties kryžiaus ordininkas.
Kauno kunigaikščio Vaidoto mokykla-daugiafunkcis centras

Istorija

Kauno miesto savivaldybės taryba 1995 m. liepos 7 d. sprendimu Nr. 45 įsteigė Kauno Panemunės pagrindinę lietuvių mokykla. 1998 m. lapkričio 9 d. sprendimu ji pavadinta Kauno Vaidoto pagrindine mokykla, pagerbiant kunigaikštį Vaidotą.
1995/1996 mokslo metus mokykla pradėjo turėdama 7 pradines klases ir 10 vyresniųjų (5-9) klasių. Iš viso mokykloje mokėsi 391 mokinys. Juos mokė 32 mokytojai. 2002–2003 m. mokykloje mokėsi 447 mokiniai, buvo 21 klasių komplektas, juos mokė 36 pedagogai.
Nuo 2003 m. Kauno miesto tarybos sprendimu nekomplektuojamos 9-10 klasės. Mokykla pertvarkoma į aštuonmetę pagrindinę. 2004–2005 m. mokėsi 374 mokiniai. Sukomplektuota 20 klasių. 1-4 klasių – 8 komplektai, 5-8 klasių – 12 komplektų. 2005–2006 m. mokėsi 387 mokiniai. Leista komplektuoti ir devintas bei dešimtas klases.
Kauno miesto savivaldybės tarybos 2014 m. balandžio 10 d. sprendimu Nr. T-224 tapo Kunigaikščio Vaidoto mokykla–daugiafunkciu centru.
Braziūkai

Istorija

1932 m. pastatyta Braziūkų bažnyčia. Iki sovietmečio melioracijos tai buvo pelkėta vietovė.

Pavadinimo kilmė

Kaimo pavadinimas kilęs nuo ūkininko pavardės Braziūkas (seniau čia gyveno du stambūs ūkininkai Braziūkas ir Meištas, po to išsiskaidė į atskirus ūkius).
Roventa

Roventa – Mažeikių regioninė televizija. Nuo 2004 metų spalio 14 d. pradėjo regioninės televizijos transliaciją, iki tol buvo matoma tik kabelinės televizijos abonentams. Šios televizijos vadovas yra Lietuvos politinis bei visuomenės veikėjas Romas Venclovas. Kanalo signalas aprėpia daugiau nei per 50 km nuo Mažeikių nutolusius miestus bei gyvenvietes. Ją matyti turi galimybę per 120.000 Mažeikių, Telšių, Akmenės, dalis Skuodo, Plungės bei Saldaus (Latvija) rajonų žiūrovų.
Malavėniukai

Aplinkinės gyvenvietės

Ginkūnai – 2,5 km
Malavėnai – 1 km
Žeimiai – 3,7 km
ŠIAULIAI – 4 km
Žvigai – 3,2 km
Aleksandrija – 2 km
Bertužiai – 2,7 km
Kairiai – 3 km
Juozas Lengvenis

Biografija

1974 m. Vilniaus universitete baigė žurnalistiką.
1965–1972 m. Mažeikių rajono laikraščio „Pergalės vėliava“ korespondentas, skyriaus vedėjas. 1972–1991 m. – Skuodo rajono laikraščio „Mūsų žodis“ redaktorius. 1991 m. išrinktas Mažeikių rajono laikraščio Santarvė redaktoriumi ir juo dirbo iki 1995 m.; iki 1996 m. laikraščio „Diena“ korespondentas. Lietuvos žurnalistų sąjungos narys nuo 1974 m. Rašo žemės ūkio, ekonomikos, moralės, žmogaus būties, tolerancijos temomis.

Įvertinimas

Yra laimėjęs dvi Lietuvos žurnalistų sąjungos premijas už karinės-patriotinės tematikos publikacijas.
Sybil Danning

Biografija

Sibilės tėvas amerikietis paliko jos motiną dar iki jai gimstant. Ši vėliau ištekėjo už kito amerikiečio karininko (majoro), kas lėmė, kad ilgą laiką jiems teko gyventi įvairiose karinėse bazėse visame pasaulyje. Jiems grįžus į Austriją, šeima iširo, o 16-metė Sibilė paliko namus ir apsigyveno Zalcburge, kur pradėjo lankyti kosmetologijos kursus. Vėliau, dirbdama kosmetologe, ji pati sulaukė pasiūlymų pasirodyti madų šou bei pozuoti fotografijoms. 
1968 m. Sibilė debiutavo kine ir dažniausiai atlikdavo nedidelius seksualių moterų vaidmenis. 1978 m. ji nusprendė persikelti į Holivudą.  Pasirodžiusi pirmame JAV filme 1980 m., ji ilgainiui tapo žinoma kaip B kategorijos filmų aktorė. 10 dešimtmečio pradžioje ji kuriam laikui buvo priversta nutraukti savo karjerą dėl traumos, patirtos filmavimo metu.
Pertrauka tarp filmavimų tęsėsi nuo 1993 m. iki 2007m., kol Quentin Tarantino pakvietė į savo juostoje „Grindhouse“ esantį fiktyvų anonsą „Moterys vilkolakės iš SS“.

Asmeninis gyvenimas

Sibilė nuo 1991 m. yra ištekėjusi už Horst Lasse.
Juozas Rozga

Biografija

1983 m. baigė Lietuvos kūno kultūros institutą, kūno kultūros dėstytojas. Mažeikių rajono Ruzgų pagrindinės mokyklos direktorius.
2002 m. Krikščionių konservatorių socialinės sąjungos narys.
1990–1995 m. Mažeikių rajono tarybos deputatas ir 2007 m. (mandato atsisakė) Mažeikių rajono savivaldybės tarybos narys.
Sutuoktinė Milda, vaikai Gvidas, Faustas.
GC Alcobaça

Istorija

Klubas įkurtas 1946 m. Yra žaidę aukščiausioje lygoje. Vėliau iškrito iš elito diviziono.
Indijos subkontinentas

Indijos subkontinentas – Azijos regionas, esantis į pietus nuo Himalajų ir besitęsiantis link Indijos vandenyno.
Dėl panašios teritorijos kai kurie akademikai „Indijos subkontinentą“ ir „Pietų Aziją“ vartoja kaip sinonimus. Dėl politinių priežasčių, kai kurie siūlo terminą „Pietų Azijos subkontinentas“, „Indo-Pako subkontinentas“ ar „Pietų Azija“. Akademikai teigia, kad „Pietų Azija“ Europoje ir Šiaurės Amerikoje populiaresnė nei „Indijos subkontinentas“. Indologas Ronald B. Inden teigia, kad pirmasis terminas plinta, nes aiškiai atskiriama Rytų Azija, bet kiti turi priešingą nuomonę.
Istoriškai Indijos subkontinentas priklausė Didžiajai Indijai ar Britų Indijai, o dabar čia yra Indija, Pakistanas ir Bangladešas. Subkontinentui dažnai priskiriami Butanas, Nepalas ir Šri Lanka. Kartais priskiriami Maldyvai. Čia gyvena 34 % Azijos ir 16,5 % pasaulio žmonių.
Jeleniavo valsčius

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII–XIV a. iki 1795 m. valsčius priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį valsčius buvo priskirtas Lietuvos Respublikai. 1975–1998 m. priklausė Suvalkų vaivadijai.

Adminisracinis suskirstymas

Bachanovas, Bialorogiai, Blaskovizna, Čajevščizna, Červonė Bagnas, Gulbiniškiai, Hultajevas, Ignatuvka, Jeleniavas, Kazimieruvka, Kžemianka, Lapūkavas, Leščevas, Malesovizna, Okronglė, Podvysokių Jelenevskiai, Prūdiškės, Richtinas, Rutka, Sidoriai, Sidorių Zapolnė, Sidoruvka, Suchodoliai, Sumavas, Šcibovas, Šešupka, Šiurpilis, Udrinas, Udziejekas, Vodzilkiai, Volovnia, Zažečės Jelenevskiai, Živa Voda.

Valsčiaus gamta

Dalis valsčiaus teritorijos yra Suvalkų kraštovaizdžio parke. Valsčiuje teka Juodosios Ančios ir Šešupės upės. Valsčiuje yra Lapūkavo riedulių draustinis, Bachanovo riedulių draustinis ir Rutkos draustinis bei Jasionovo kalnas, Kšemianuchos kalnas, Kšemieniuchos kalnas, Kukmedžių kalnas, Pilies kalnas ir Šiurpilio piliakalnis.
Palakajys (Molėtai)

Istorija

1697 m. Molėtų krikšto metrikų knygoje minimas Lakajos kaimas, kurį galima tapatinti su dab. Palakajais. 1749 m. užrašyta Palakajė.
Bialusai

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Referendumas dėl Jungtinės Karalystės narystės Europos Sąjungoje

Referendumas dėl Jungtinės Karalystės narystės Europos Sąjungoje vyko 2016 m. birželio 23 d.
Referendumo rengimo idėja buvo patvirtinta Konservatorių partijos įsipareigojimu ir patvirtinta Jungtinės Karalystės Parlamento. Tai buvo jau antrasis tokio pobūdžio referendumas JK istorijoje – 1975 m. 67 % rinkėjų pritarė likimui ES sudėtyje.
Referendumo dalyviams buvo užduotas vienas klausimas: „Ar Jungtinė Karalystė turi likti Europos Sąjungos sudėtyje, ar pasitraukti iš jos?“
Referendumas nusprendė, kad Jungtinė Karalystė išstoja iš Europos Sąjungos. Iš viso referendume dalyvavo 46 501 241 asmuo (72,21 %). Iš jų 51,89 % pasisakė už šalies pasitraukimą iš ES, 48,11 % – prieš. Po tokių rezultatų apie savo pasitraukimą iš pareigų pranešė JK ministras pirmininkas David Cameron.
Tenararas

Tenararas (pranc. Tenararo) – negyvenamas koralinis atolas Ramiajame vandenyne, Prancūzijos Polinezijos rytuose, Tuamotu salyno pietryčiuose, Akteono salų spiečiuje (mažiausias tarp jų). Administraciškai priklauso Gambjė saloms. Plotas – 1,6 km², su lagūna – 2 km².
Atolas apskritas, viduje yra uždara lagūna. Auga daugiausia kokospalmės. Sutinkamos retos gyvūnų rūšys, pavyzdžiui, tuamotinis tilvikas, Polinezijos vištinis karvelis, Merfio audrašauklis. Tai viena iš nedaugelio Polinezijos salų, kur neįsiveisė žiurkės.
1606 m. salą pasiekė ispano Pedro Fernandeso de Kiroso ekspedicija. 1850 m. Tenarare gyveno ~20 žmonių.
Duogiai (Kėdainiai)

Istorija

XX a. pr. buvo okolica Ariogalos valsčiuje. Žemes valdė Kelčiavos, Koricos, Leščiučiai, Losinskiai, Sutkevičiai.
KK173

Maršrutas

Kelias prasideda Molėtuose, Inturkės gatvėje. Eina per Molėtų ir Švenčionių rajonus. Prie kelio yra šie miestai ir gyvenvietės: Andrašiūnai, Inturkė, Ūta, Joniškis, Arnionys I ir II, Kabakėlis. Baigiasi Pabradėje, trišalėje sankryžoje su  102  Vilnius–Švenčionys–Zarasai . Kelias skiria Rudesos ir Rudesėlio, Gėluoto ir Išnarų ežerus, taip pat atskiria Arino ežerą nuo Spenglo, bei Arnionių žuvininkystės tvenkinių ir Pravalo.
Romos katalikų bažnyčios Veletrio ir Segnio suburbinė diecezija

Romos katalikų bažnyčios Veletrio ir Segnio suburbinė diecezija (it. sede suburbicaria di Velletri-Segni; lot. Dioecesis Veliterna-Signina) – Romos katalikų bažnyčios suburbinė diecezija, kurios centras yra Veletrio miestas Italijoje.
Istoriškai Veletrio diecezija nuo 1060 iki 1914 m. buvo sujungta su Ostijos diecezija.
1981 m. Veletrio diecezija buvo sujungta su Segnio diecezija.
Dabartinis diecezinis Veletrio ir Segnio vyskupas yra Vinčencas Apičela (Vincenzo Apicella).
Dabartinis kardinolas vyskupas yra Francis Arinze.
Biliūnai (Kaunas)

Aplinkinės gyvenvietės

Kačiūniškė – 1 km
Naujieji Bernatoniai – 4 km 
 RAUDONDVARIS – 8 km
Galaasija

Istorija

Miestas nuo 1982 m.
Darom

„Darom“ – kasmetinė visuotinė akcija, kuomet visoje Lietuvoje renkamos šiukšlės. Akcija startavo 2008 m., po sėkmingos tokio tipo akcijos Estijoje. Pirmojoje akcijoje dalyvavo ~3000 savanorių ir ji savo mastu gerokai nusileido estiškai, tačiau jau 2009 m. akcija buvo masiškesnė nei Estijoje. Ji tapo kasmetine ir pritraukia vis daugiau švarios gamtos entuziastų.
Akcija pradėta rengti ir kitose šalyse: Latvijoje, Slovenijoje, Portugalijoje, Brazilijoje, Indijoje, Rusijoje, Ukrainoje, Moldovoje ir t. t.
Akcija „Darom“ pagrįsta savanorių iniciatyva sutvarkyti aplinką, tačiau prie jos prisideda tiek komunalinės bendrovės, tiek privatus verslas, padedantis išgabenti surinktas atliekas, aprūpinti akcijos dalyvius maišais. Prieš kiekvieną akciją internetu parenkami šiukšlių rinkimo taškai, paskiriami už juos atsakingi koordinatoriai. Šiukšlių rinkimas vykdomas užmiesčiuose, parkuose, pamiškėse, paupiuose ir kitose neurbanistinėse vietose, retai tvarkomose komunalinių tarnybų.
FK Ipukis

Istorija

Komanda įkurta prie individualios įmonės „Ipukis“, kuri registruota Liudvinave. Įmonė užsiima tarptautiniais automobilių pervežimais.  2009 m. komanda debiutavo III lygoje, 2011 m. – SFL lygoje.
Antipenkos sala

Istorija

Salą ištyrinėjo ir pažymėjo navigaciniame žemėlapyje Rusijos laivyno šturmanų korpuso papulkininkio V. Babkino ekspedicija (1862–1863 m., korvetė „Kalevala“).
Salą pavadino korvetės „Kalevala“ mechaniko praporščiko I. Antipenkos garbei.

Geografija

Antipenkos salos ilgis vakarų rytų kryptimi apie 1,8 km, šiaurės pietų kryptimi – 1,2 km. Didžiausias aukštis virš jūros lygio – 107 m. Didžioji dalis salos apaugusi plačialapiu mišku, o pietiniame krante ir ties šiauriniu kyšuliu – krūmais. Pietrytinėje saloje yra nedidelis užutėkis, kurį ribojantys kyšuliai uolingi ir skardingi. Šio užutėkio gilumoje – gargždo su rieduliais paplūdimys (žr. nuotrauką dešinėje). Užutėkio gylis 5-10 m, dugnas akmenuotas. Į užutėkį įteka upelis. Dar du maži gėli šaltiniai yra vakariniame ir šiauriniame salos krantuose.
Sąsiauryje tarp Antipenkos salos ir Sibiriakovo salos yra kekuras Kolona ir smėlio sekluma. Ties šiaurrytiniu salos galu yra mažytė salelė Ptičis (Птичий 'Paukščių').
Sala nuolatinių gyventojų neturi, tačiau vasarą ir rudenį salą aktyviai lanko turistai ir poilsiautojai.
Bikšys

Bikšys, Bikšis (lot. Bixe, vok. Bixe) – XIII a. lietuvių kunigaikštis.

Biografija

Manoma, kad valdė vieną iš Deltuvos žemės valsčių. Jo žemės įėjo į lietuvių žemių konfederaciją. Pripažino vyresniųjų kunigaikščių (Živinbudas, Daujotas, Dausprungas) viršenybę. Su kitais lietuvių kunigaikščiais 1219 m. sudarė Lietuvos-Voluinės taikos sutartį. Per 1248–1252 m. Lietuvos vidaus karą rėmė Mindaugą, su kuriuo buvo susijęs giminystės ryšiais. Paskutinį kartą minimas 1260 m.
Hertie fondas

Hertie-Stiftung (Hertie Waren- und Kaufhaus - prekybos centrų tinklas, gyvavęs 1933-1994 m.) - vienas didžiausių privačių Vokietijos fondų. Kasmetinės paramos apimtis - apie 20 mln. eurų. Jos šaltinis - fondo kapitalas (apie 820 mln. eurų). Fondo steigėjas (fundatorius) - prekybos tinklo Hertie steigėjas Georg Karg (1888-1972). Fondo valdybos pirmininkas - Michael Endres, buvęs Deutsche Bank valdybos narys.

Rėmimas

Hertie fondas remia tokias sritis kaip neuromokslai (ypač išsėtinė sklerozė, jos tyrimai; 2004 m. skirta daugiau kaip 21,5 mln. eurų Tiubingeno universitetinės klinikos Hertie klinikinių galvos smegenų tyrimų instituto (Hertie-Institut für klinische Hirnforschung), Europos integracija, demokratijos ugdymas; berufundfamilie gGmbH (išduoda sertifikatą „Familiengerechte Hochschule“), mokymosi stipendijos imigrantų vaikams (Start). 2001-2002 m. Fondas inicijavo konkursą „Jaunimas debatuoja“ („Jugend debattiert“), iki šiol koordinuoja, veikia vykdomą projektą. Nuo 2006/2007 m. m. kartu su Gėtės institutu yra Vokiečių kalbos olimpiados (Deutsch-Olympiade) rengėjas.
Nuo 1992 metų kasmet yra suteikiamas Hertie apdovanojimas už engažamentą ir savipagalbą (Hertie-Preis für Engagement und Selbsthilfe) (bendra suma - 25 000 eurų). Nuo 2005 kartu su fondu Stiftung MyHandicap - Inovacijos premija žmonėms su negalia (10 000 eurų). Fondas taip pat remia išskirtines studijas vad. Hertie mokykloje (Hertie School of Governance).
Ifigenija

Ifigenija (gr. Ιφιγένεια) – graikų mitologijos veikėja, achajų vado Trojos kare Agamemnono ir Klitemnestros duktė, Kasandros ir Oresto sesuo.
Pranašui patarus Agamemnonas sutiko paaukoti dukterį deivei Artemidei, kad ši pasiųstų palankius vėjus ir achajų laivai galėtų išplaukti į Troją. Aukojimo metu Artemidė pakeitė Ifigeniją stirna, ją pačią nugabeno į Tauridę ir paskyrė savo šventyklos žyne.
Mitas atspindi senovės paprotį aukoti dievams žmones. Mitą apie Ifigenijos aukojimą pirmasis aprašė graikų poetas Homeras.
Antikos dramaturgai Aischilas, Euripidas, Sofoklis ir vėlesnių epochų rašytojai Žanas Rasinas, Johanas Volfgangas Gėtė naudojo šį mitą savo kūrinių siužetams.
Gvanachuatas (valstija)

Geografija

Valstija ribojasi: rytuose – su Keretaru, pietuose – su Mičoakanu, vakaruose – su Chalisku, šiaurėje – su San Luis Potosi. Gvanachuatas yra geografiniame Meksikos centre.
Didžiąją dalį teritorijos užima Bachijo lyguma, rytuose paviršius kyla į Rytų Siera Madrę. Aukščiausia Gvanachuato vieta yra Los Rosiljoso kalnas (3180 m). Būdingas karštas ir gan sausringas klimatas. Vasarą temperatūros gali pasiekti 40 °C, o žiemą nukristi žemiau 0 °C. Didžiojoje valstijos dalyje per metus iškrenta mažiau nei 500 mm kritulių. Svarbiausia upė – Lerma, su intakais Tigre, Lacha, Guanachuatu, Turbiju, bei Panuko baseino upės – Okampas, San Felipė, San Luis de Pasas ir kt. Gvanachuate yra Kuitseo lagūnos pakraštys bei keletas mažesnių lagūnų ir tvenkinių.
Brazilijos nacionalinis stadionas

Istorija

Estádio Mané Garrincha stadionas buvo baigtas statyti 1974 m. Atidarymo dieną, tų pačių metų kovo 10 d., buvo sužaistos rungtynės tarp Corinthians ir CEUB, kuriose San Paulo Corinthians 2–1 nugalėjo sostinės CEUB klubą. Pirmą įvartį pelnė Vaguinho, San Paulo futbolininkas.
Didžiausias žiūrovų skaičius (51 000) pasiektas 1998 m. gruodžio 20 d., kai Gamos futbolininkai 3–0 nugalėjo Londrina Esporte Clube 1998 metų Série B finalo rungtynėse. Tai buvo Gamos klubo pirmoji taurė ir patekimas į Série A.

FIFA 2014

2010 m. stadiono pavadinimas iš Estádio Mané Garrincha buvo pakeistas į dabartinį. Balandį prasidėjo rekonstrukcijos darbai. Planuojama padidinti vietų skaičių iki 71 000, būsimam 2014 m. vyksiančiam pasaulio čempionatui. Stadioną planuojama pritaikyti vien tik futbolo rungtynėms.
Žilinos kraštas

Geografija

Teritorija yra kalnuotame regione, kuriame išlikę Vakarų Karpatų kalnų masyvai: Aukštoji Fatra, Žemoji Fatra, Žemieji Tatrai, Vakarų Tatrai, Oravska Magura, Javornikai. Svarbiausia upė – Vahas. Yra 4 nacionaliniai parkai (Tatrų, Žemųjų Tatrų, Mažosios Fatros, Didžiosios Fatros).
Gintaras Tomkus

Biografija

1966–1978 m. mokėsi Klaipėdos K. Donelaičio vidurinėje mokykloje, 1978–1979 m. – Vilniaus 31-ojoje technikos mokykloje. Dvejus metus Vilniaus universitete studijavo žurnalistiką, tarnavo TSRS kariuomenėje, dirbo Klaipėdos kraštotyros muziejuje. 2000 m. baigė Vilniaus universiteto Komunikacijos fakultetą.
1985–1988 m. dienraščio „Tarybinė Klaipėda“ atsakingojo sekretoriaus pavaduotojas, 1988–1990 m. laikraščio „Mažoji Lietuva“ redaktorius. Nuo 1990 m. dienraščio „Vakarų ekspresas“ bei „Naujasis Vakarų ekspresas“ vyriausiasis redaktorius, UAB „Mažoji Lietuva“ prezidentas,  vėliau UAB „Brolių Tomkų leidyba“ direktorius. Klaipėdos „Rotary“ klubo narys.

Šeima

Brolis Vitas Tomkus.
Žemutinis Kuranachas

Istorija

Įkurtas 1947 m. pradėjus aukso paieškas Didžiojo Kuronacho baseine. 1950 m. suteiktas miesto tipo gyvenvietės statusas.
Lietuvos futbolo varžybos 2010–2011 m.

SFL

Vilniaus ir apylinkių komandos kovojo Ergo divizionuose, Klaipėdos, Alytaus ir Šakių klubai – atskirose lygose. Taip pat įkurtos gimnazijų ir senjorų lygos.
Tekelis

Istorija

Tekelis įkurtas 1937 m., pradėjus kalnakasybos pramonę. Miesto statusas suteiktas 1952 m.
ISO 4217

ISO 4217 yra tarptautinis standartas, aprašantis trijų raidžių kodus (vadinamuosius valiutų kodus), apibrėžiančius valiutų pavadinimus, nustatytus Tarptautinės standartizacijos organizacijos (ISO).
Rizoidas

Rizoidai – į šaknis panašūs stiebo dariniai, prisitaikę prisitvirtinti prie substrato, jie nesiurbia vandens kaip šaknys. Sudaryti iš viena eile išsidėsčiusių ląstelių. Rizoidai būna paprasti arba šakoti, su įstrižomis pertvarėlėmis. Rizoidų spalva dažniausia ruda arba rausvai ruda. Jie išauga apatinėje stačių stiebų arba prie substrato prigludusių, šliaužiančių stiebų dalyje ir sudaro ploną arba storą valktį.
Black Daisy

Biografija

Grupė kilusi iš Dublino, o jos narės – Steff Caffrey (gitara ir vokalas), Nicole Billings (ritminė gitara ir vokalas), Asta Millerienė (būgnai) ir Lesley-Ann Halvey (pagrindinis vokalas ir bosinė gitara).
2009 m. vasario 20 d. grupės narės kartu su dainininke Sinéad Mulvey laimėjo Airijos atranką į Eurovizijos dainų konkursą su daina „Et Cetera“. Gegužės 14 dieną atstovės dalyvavo antrajame pusfinalyje, tačiau jų pasirodymas nebuvo sėkmingas – su 52 taškais užėmė 11 vietą.
Vytautas Lukavičius

Vytautas Lukavičius (g. 1950 m. sausio 30 d. Šiauliuose) – Lietuvos karinis veikėjas, pulkininkas (1995 m.).

Biografija

1972 m. baigė Aukštąją karo inžinierių mokyklą Rygoje, 1984 m. F. Dzeržinskio karo akademijos Vadų fakultetą Maskvoje.
1984–1987 m. TSRS kosminio valdymo centro Mokslinių tyrimų laboratorijos inžinierius bandytojas, 1987–1990 m. – laboratorijos viršininkas. 1990–1991 m. gamyklos „Nuklonas“ Šiauliuose cecho energetikas. Nuo 1991 m. tarnavo Lietuvos krašto apsaugos sistemoje: 1991 m. Šiaulių zonos komendantūros vyr. instruktorius, 1991–1992 m. Šiaulių apskr. komendanto pavaduotojas, 1992–1995 m. Kunigaikščio Vaidoto bataliono vadas Šiauliuose, 1995–1996 m. Generalinio štabo Mobilizacijos ir karo prievolės valdybos, 1996–1998 m. – Gynybos štabo Operacijų valdybos viršininkas, 1998–2014 m. – Mobilizacijos departamento prie Krašto apsaugos ministerijos direktorius.
1995–1996 m. prisidėjo rengiant Karo prievolės bei Mobilizacijos ir mobilizacinio rezervo rengimo įstatymų projektus. 1991 m. sudarė pirmąjį lietuvišką topografijos vadovėlį.
Liucijus Suslavičius

Biografija

1965 m. baigęs Kauno 4-ąją vidurinę mokyklą, įstojo į Kauno politechnikos instituto Mechanikos fakulteto automobilių transporto specialybę, 1970 m. baigęs studijas įgijo inžinieriaus mechaniko specialybę. Po studijų buvo paskirtas dirbti eismo organizavimo inžinieriumi į Lietuvos TSR vidaus reikalų ministerijos Valstybinę automobilių inspekciją. Iki milicijos reorganizavimo į policiją perėjo tarnybos pakopas nuo milicijos leitenanto – inžinieriaus iki milicijos pulkininko – Valstybinės automobilių inspekcijos valdybos viršininko pavaduotojo. 1990 m. paskirtas policijos komisaru – Kelių policijos valdybos viršininko pavaduotoju. Šiose pareigose, 1994 m. paaukštintas iki vyresniojo komisaro, išdirbo iki 1998 m. Nuo 2000 m. iki mirties valstybės įmonėje „Regitra“ ėjo vyriausiojo specialisto pareigas.
Publicistinę veiklą pradėjo 1970 m. Straipsnius transporto inžinerijos ir istorijos temomis publikavo Lietuvos ir Rusijos žurnaluose ir laikraščiuose, buvo redakcijų nariu ar nuolatiniu korespondentu. Rečiau publikuodavo straipsnius kitose šalyse. Dalyvavo automobilistų – entuziastų organizacijų veikloje Lietuvoje ir užsienyje. Bendradarbiavo su Lietuvos visuomenės informavimo priemonėmis (televizija, radiju, spauda) aktualiais transporto, eismo saugumo klausimais.